ଜିଲ୍ଲାସ୍ତରୀୟ ୫୯ ତମ ଗୃହରକ୍ଷୀ ପ୍ରତିଷ୍ଠା ଦିବସ - Shasak Prashasak News - Odisha's No1. 24 x7Odia Newsportal\nଜିଲ୍ଲାସ୍ତରୀୟ ୫୯ ତମ ଗୃହରକ୍ଷୀ ପ୍ରତିଷ୍ଠା ଦିବସ\nପାରଳାଖେମୁଣ୍ଡି / ବାଳକୃଷ୍ଣ ପାଣିଗ୍ରାହୀ : ଗଜପତି ଜିଲ୍ଲା ସଦର ମହକୁମା ପାରଳାଖେମୁଣ୍ଡି ଉପକଣ୍ଠରେ ଥିବା ବେତାଗୁଡା ସ୍ଥିତ ସଂରକ୍ଷୀତ ସଶସ୍ତ୍ର ଆରକ୍ଷୀ କାର୍ଯ୍ୟାଳୟ ପଡିଆ ଠାରେ ଜିଲ୍ଲାସ୍ତରୀୟ ୫୯ ତମ ଗୃହରକ୍ଷୀ ପ୍ରତିଷ୍ଠା ଦିବସ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି ।\nଏହି କାର୍ଯ୍ୟକ୍ରମରେ ଜିଲ୍ଲା ଆରକ୍ଷୀ ଅଧିକ୍ଷକ ଶ୍ରୀ ଜୟରାମ ଶତପଥୀ ମୁଖ୍ୟଅତିଥି ଭାବେ ଯୋଗଦେଇ ପ୍ୟାରେଡ଼ ଦଳର ଅଭିବାଦନ ଗ୍ରହଣ କରିଥିଲେ ।\nଉଦବୋଧନ ଦେଇ ସେ ପ୍ରଥମେ କାର୍ତ୍ତବ୍ୟରତ ଥିବାବେଳେ ଦେଶମାତୃକା ସେବାରେ ପ୍ରାଣବଳି ଦେଇଥିବା ଏବଂ ସେମାନଙ୍କ ଉତ୍ସର୍ଗୀକୃତ ସେବା ପାଇଁ , ଏହି ପବିତ୍ର ଦିନରେ ସେମାନଙ୍କୁ ଶ୍ରଦ୍ଧା-ସୁମନ ଅର୍ପଣ କରିଥିଲେ ।\nଏସପି ଶ୍ରୀ ଶତପଥୀ କହିଥିଲେ ଯେ , ଗୃହରକ୍ଷୀ ମାନେ ସମାଜରେ ଶାନ୍ତିଶୃଙ୍ଖଳା ଓ ନିରାପତ୍ତା ରକ୍ଷା ଦିଗରେ ଯେଭଳି ଲୋକଙ୍କ ଉପକାରରେ ଆସି ପାରିବେ , ସେ ଉଦ୍ଦେଶ ନେଇ ଏହା ଗଠନ ହୋଇଥିଲା ।\nଗୃହରକ୍ଷୀ ମାନେ ପ୍ରାକୃତିକ ବିପର୍ଯ୍ୟୟ ତଥା ବନ୍ୟା , ବାତ୍ୟା , ଦଇବ-ଦୁର୍ବିପାକ ସହ ଘରପୋଡି , ଉଦ୍ଧାର , ରିଲିଫ , ଯୋଗାଣ ଓ କୋଭିଡ-୧୯ ମହାମାରୀ ପ୍ରଭୃତି ବିଭିନ୍ନ ସମୟରେ ଜରୁରୀକାଳୀନ ଓ ଅତ୍ୟାବଶ୍ୟକ ସେବା ନିରବାଛିନ୍ନ ଓ ନିଃସ୍ୱାର୍ଥପର ଭାବେ ନିଜର ଗୁରୁତ୍ୱପୂର୍ଣ୍ଣ ସେବାକାର୍ଯ୍ୟ ସମ୍ପାଦନ କରି ଆସୁଛନ୍ତି ।\nଏମିତିକି , ବିଭିନ୍ନ କ୍ଷେତ୍ରରେ ପୋଲିସ ବାହିନୀକୁ ସାହାଯ୍ୟ ଓ ସହଯୋଗ କରି ଆସିବା ସହ ସାମ୍ପ୍ରଦାୟିକ ସଦଭାବ ରକ୍ଷା ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରୁଛନ୍ତି ବୋଲି କହିଥିଲେ ।\nଏହି ଅବସରରେ ପ୍ରଧାନମନ୍ତ୍ରୀ , କେନ୍ଦ୍ର ଗୃହମନ୍ତ୍ରୀ , ରାଜ୍ୟପାଳ , ମୁଖ୍ୟମନ୍ତ୍ରୀ ହମଗାର୍ଡ ଡିଜିଙ୍କ ପ୍ରେରିତ ବାର୍ତ୍ତା ପାଠ କରିଥିଲେ ।\nଶେଷରେ ପ୍ୟାରେଡ଼ ଅନୁଷ୍ଠିତ ହୋଇଥିଲା , ଏହାକୁ ପ୍ୟାରେଡ଼ କମାଣ୍ଡର ଶ୍ରୀ ରାଜୁ ପାଢାଲ ଏବଂ ସେକେଣ୍ଡ ଇନ କମାଣ୍ଡର ଶ୍ରୀ ବଂଶୀଧର ନାୟକ ପରିଚାଳନା କରିଥିଲେ ।\nଏହି କାର୍ଯ୍ୟକ୍ରମରେ ଓଏସଏପି. କମାନଡେଣ୍ଟ ଶ୍ରୀ ଜୁରିଆ ବେହେରାଙ୍କ ସମେତ ଏସଡିପିଓ ଶ୍ରୀ ରାମକୃଷ୍ଣ ପତି , ହୋମଗାର୍ଡ ଆରଆଇ. ଶ୍ରୀ ସତ୍ୟ ମନୋରଞ୍ଜନ ଜେନା , ସରଜେଣ୍ଟ ଶ୍ରୀ ଏମଃ ଲକ୍ଷ୍ମୀ ରଞ୍ଜନ , ଡିଏସପି ଶ୍ରୀ ରାଜକିଶୋର ଦାସ , ପାରଳାଖେମୁଣ୍ଡି ଆଦର୍ଶ ଥାନା ଆଇଆଇସି. ଶ୍ରୀ ବିବେକାନନ୍ଦ ସ୍ୱାଇଁ , ହେଡକ୍ବାଟର ଆରଆଇ. ଶ୍ରୀ ଡମ୍ବରୁ ଧର ହନାଗା ,ଡିଏସପିଃ ଏଚଆରପିସି , ଶ୍ରୀ କୈଳାଶ ଚନ୍ଦ୍ର ବୁରୁଦା ପ୍ରମୁଖ ଉପସ୍ଥିତ ଥିଲେ ।
